Neuvoston päätelmät, annettu 18 päivänä marraskuuta 1999, tupakan kulutuksen vähentämisestä



Virallinen lehti nro C 086 , 24/03/2000 s. 0004 - 0005



Neuvoston päätelmät, annettu 18 päivänä marraskuuta 1999, tupakan kulutuksen vähentämisestä (2000/C 86/03) EUROOPAN UNIONIN NEUVOSTO 1. KOROSTAA, että perustamissopimuksen 152 artiklan mukaan kaikkien yhteisön politiikkojen ja toimintojen määrittelyssä ja toteuttamisessa varmistetaan ihmisten terveyden korkeatasoinen suojelu ja että tämän vuoksi terveysriskit olisi otettava huomioon kaikissa tupakkaan liittyvissä kysymyksissä ja myös sisämarkkinoiden, verotuksen ja maatalouden alalla tehtävissä päätöksissä, 2. PALAUTTAA MIELIIN tupakoinnin vähentämisestä Euroopan yhteisössä 26 päivänä marraskuuta 1996 annetun neuvoston päätöslauselman(1), jossa tarkastellaan alalla toteutettuja toimia ja annetaan jatkotoimia koskevia suuntaviivoja, 3. PALAUTTAA MIELIIN televisio ilman rajoja -direktiivin sekä pakkausmerkintöjä ja tervapitoisuutta koskevien direktiivien ohella tupakkatuotteiden mainontaa ja niiden hyväksi tapahtuvaa sponsorointia koskevien jäsenvaltioiden lakien, asetusten ja hallinnollisten määräysten lähentämisestä 6 päivänä heinäkuuta 1998 annetun Euroopan parlamentin ja neuvoston direktiivin 98/43/EY(2), 4. PALAUTTAA MIELIIN raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(3), jolla perustetaan yhteisön tupakka-alan rahasto, sekä neuvoston asetuksen (ETY) N:o 2075/92 soveltamista koskevista yksityiskohtaisista säännöistä yhteisön tupakka-alan tutkimus- ja tiedotusrahaston osalta 1 päivänä syyskuuta 1993 annetun komission asetuksen (ETY) N:o 2427/93(4), 5. OTTAA HUOMIOON 18 päivänä joulukuuta 1996 annetun komission tiedonannon yhteisön nykyisestä ja ehdotetusta toiminnasta tupakan kulutuksen vähentämiseksi, 6. PANEE MERKILLE 8 päivänä syyskuuta 1999 annetun komission kertomuksen kansanterveyden suojelemisessa saavutetusta edistyksestä tupakan kulutuksen haitallisten vaikutusten vähentämiseksi, 7. PANEE TYYTYVÄISENÄ MERKILLE piakkoin toimitettavan komission ehdotuksen, jolla vahvistetaan ja täydennetään voimassa olevia direktiivien säännöksiä tupakkatuotteiden päällysmerkinnöistä ja sisällöstä, 8. TOTEAA, että jäsenvaltioiden tupakantorjuntaa koskevissa politiikoissa on edelleen merkittäviä eroja, 9. KATSOO, että tupakan kulutuksen vähentämisen olisi oltava yksi yhteisön ja jäsenvaltioiden politiikkojen ja toimien painopistealueista, 10. KOROSTAA, että ponnistelut on keskitettävä toimiin komission kertomuksessa määritellyillä ensisijaisilla aloilla, joita ovat tupakoinnin aloittamisen ehkäiseminen, tupakoinnin lopettamista haluavien tukeminen ja tahattomalta tupakansavulle altistumiselta suojeleminen, sekä että erityisesti nuoret ja naiset on asetettava etusijalle kyseisissä toimissa, 11. KOROSTAA tarvetta kehittää kokonaisvaltainen strategia, joka koostuu seuraavista osatekijöistä: - tehokas järjestelmä, jolla voidaan seurata tupakan kulutusta, tupakkaan liittyviä politiikkoja ja niiden vaikutuksia koko yhteisössä sekä yhteisön lainsäädännön toimeenpanoa, - kaikkia asiaankuuluvia politiikan aloja koskevien yhteisön välineiden ja toimien yhteensovittaminen, - jäsenvaltioiden yhteistyön vahvistaminen, ja - kansainvälinen yhteistyö erityisesti Maailman terveysjärjestön kanssa, 12. KOROSTAA tässä yhteydessä suunnitteilla olevan tupakantorjuntaa koskevan puiteyleissopimuksen, jonka laatimisesta päätettiin yksimielisesti Maailman terveysjärjestön 52. yleiskokouksessa (1999), merkitystä, 13. KEHOTTAA jäsenvaltioita tukemaan aktiivisesti toimenpiteillään tätä kokonaisvaltaista strategiaa ja antamaan komissiolle säännöllisesti ja kattavasti tietoja, 14. KEHOTTAA komissiota osana kokonaisvaltaista strategiaa - tekemään ehdotuksen neuvoston suositukseksi, jolla pyritään ehkäisemään tahatonta altistumista tupakansavulla julkisissa tiloissa ja työpaikoilla, - sisällyttämään tulevaan kansanterveysalan toimintaohjelmaan tupakan kulutuksen vähentämiseen tähtääviä toimia ottaen huomioon väliarvioinneista saadut tulokset, - lisäämään tietojenvaihtoa jäsenvaltioiden välillä tupakan kulutuksen vähentämistä koskevista parhaista toimintatavoista ja siinä saaduista kokemuksista, - varmistamaan, että yhteisön tupakanvastaiseen toimintaan tarkoitetut yhteisön tupakka-alan rahaston varat käytetään tehokkaasti yhteistyössä kansallisten terveysviranomaisten kanssa, - selvittämään, millaisilla aloitteilla voitaisiin suojella alaikäisiä, mukaan lukien tupakkatuotteiden myyntiedellytyksiä ja sähköistä kauppaa (Internet) sekä tupakka-automaatteja koskevat säännöt, - vahvistamaan terveysalan ja muiden alojen, kuten sisämarkkinoiden ja maatalouden, välistä yhteistyötä, jotta taattaisiin korkeatasoinen terveyden suojelu näillä aloilla, - tarkastelemaan tupakan verotukseen liittyviä toimenpiteitä, joilla pyritään varmistamaan, että tupakkaverotuksella vähennetään tehokkaasti tupakan kulutusta, sekä ehkäisemään petoksia ja salakuljetusta, - edistämään tupakantorjuntatoimia jäsenyyttä hakeneiden maiden kanssa tehtävän yhteistyön puitteissa, - tarkastelemaan mahdollisuuksia sisällyttää tupakantorjuntatoimia uuteen transatlanttiseen toimintaohjelmaan sekä Kanadan kanssa tehtävään terveysalan yhteistyöhön, 15. KEHOTTAA komissiota seuraamaan alan kehitystä ja ehdottamaan tarvittaessa uusia toimenpiteitä sekä antamaan joka toinen vuosi kertomuksen toteutetuista toimista ja saavutetuista tuloksista. (1) EYVL C 374, 11.12.1996, s. 4. (2) EYVL L 213, 30.7.1998, s. 9. (3) EYVL L 215, 30.7.1992, s. 70, asetus sellaisena kuin se on viimeksi muutettuna asetuksella (EY) N:o 660/1999 (EYVL L 83, 27.3.1999, s. 10). (4) EYVL L 223, 2.9.1993, s. 3, asetus sellaisena kuin se on viimeksi muutettuna asetuksella (EY) N:o 1620/95 (EYVL L 154, 5.7.1995, s. 12).